b'\n_START_ARTICLE_\nBiotit\n_START_SECTION_\nLastnosti\n_START_PARAGRAPH_\nBiotit ima podobne lastnosti kot drugi sljudni minerali: zelo popolno osnovno razkolnost in elasti\xc4\x8dno lamelasto strukturo, ki se zlahka lu\xc5\xa1\xc4\x8di. Kristalizira v monoklinskem kristalnem sistemu s plo\xc5\xa1\xc4\x8di\xc4\x8dastimi do prizmati\xc4\x8dnimi kristali z jasnimi pinakoidnimi zaklju\xc4\x8dki. Ima \xc5\xa1tiri prizmati\xc4\x8dne in dve pinakoidni ploskvi in tvori psevdoheksagonalne kristale. Lom je neraven in zaradi popolne razkolnosti te\xc5\xbeko prepoznaven. Barva je zelenkasta do rjava ali \xc4\x8drna. Barva preperelega biotita je lahko tudi rumena. Lahko je prozoren do neprozoren, ima steklast so bisern sijaj in sivo do belo barvo \xc4\x8drte. Veliki kosi biotita imajo zaradi listnate strukture pogosto videz knjige.\n_START_SECTION_\nNahajali\xc5\xa1\xc4\x8da\n_START_PARAGRAPH_\nBiotit se pojavlja v zelo razli\xc4\x8dnih magmatskih in metamorfnih kamninah in okoljih in je bistven mineral v nekaterih razli\xc4\x8dkih lamprofirja. Prilo\xc5\xbenostno se ga najde v velikih cepljivih kristalih, predvsen pegmatitskih \xc5\xbeilah v Novi Angliji, Virginiji in Severni Karolini. Biotit je pomembna sestavina mnogih metamorfnih \xc5\xa1kriljevcev._NEWLINE_V Sloveniji se biotit najde na Kranjski rebri, Pohorju in Strojni._NEWLINE_Najve\xc4\x8dji dokumentirani monokristali biotita so bile 7 m\xc2\xb2 velike plo\xc5\xa1\xc4\x8de, ki so jih odkrili v Ivelandu na Norve\xc5\xa1kem.\n_START_SECTION_\nUporaba\n_START_PARAGRAPH_\nBiotit se pogosto uporablja pri kalij-argonskem ali argon-argonskem datiranju nastanka kamnin. Argon namre\xc4\x8d pri visokih temperaturah zlahka uhaja iz biotitove kristalne strukture. Metodi sta za mnoge kamnine uporabni samo za dolo\xc4\x8danje minimalne starosti. Uporaben je tudi za ugotavljanje temperaturne zgodovine metamorfnih kamnin, ker je delitev \xc5\xbeeleza in magnezija med biotitom in granatom ob\xc4\x8dutljiva na temperaturo._NEWLINE_Biotit nima nobene prakti\xc4\x8dne uporabnosti.'